“Rosoboroneksport” rahbari o‘rinbosari Sergey Goreslavskiyning ma’lum qilishicha, Rossiya armiyasining Suriyada o‘tkazgan harbiy amaliyotlaridan so‘ng, jahonda rus qurollariga qiziqish ortib bormoqda. Bu haqda RIA «Novosti» xabar qilgan. Uning qayd etishicha, hozirda Yaqin Sharqdagi ayrim davlatlar Su-34 qiruvchi-bombardimonchi samolyotlarini xarid qilish borasida muzokaralar o‘tkazmoqda. “Rossiya havo kosmik kuchlarining Suriyadagi ishonchli harakatlari Su-34ga qiziqishni orttirdi. Bir yarim yil muqaddam, biz ushbu samolyot eksportiga oid o‘ziga xos pasportini shakllantirgan edik, shundan so‘ng yuz bergan voqealar, tanlovimiz to‘g‘ri bo‘lganini ko‘rsatdi. Ayni vaqtda, Yaqin Sharqning ayrim mamlakatlari unga jiddiy qiziqmoqdalar”, - degan Goreslavskiy. Bundan tashqari, Rossiya va Hindiston FGFA beshinchi avlod samolyotlari yaratish bo‘yicha shartnoma imzolash arafasida.